Naručionių ežeras
Naručionių ežeras – ežeras Lietuvoje, Elektrėnų savivaldybėje, 4 km į pietvakarius nuo Vievio. Ežero ilgis iš šiaurės vakarų į pietryčius – 0,91 km, plotis – iki 0,21 km. Altitudė 148,4 m. Rytinis ir pietinis krantai aukšti, vakarinis – žemas ir pelkėtas. Krantai vietomis apaugę medžiais ir krūmais. Aplinkui plyti pievos. Šiaurėje išteka upelis link Skynimų ežero (Elektrėnų marių intako S-8 baseinas). Prie ežero įsikūrę Naručionių ir Matukiškių kaimai.